โตโยต้า ทีมไทยแลนด์ พร้อมลุยศึกใหญ่ปิดท้ายปี 2018 ที่สนามช้าง
โตโยต้า ทีมไทยแลนด์ เตรียมลุยศึกมาราธอนยิ่งใหญ่แห่งปี Super Endurance 600 mins Day& Night ส่ง C-HR ลงสนามพิสูจน์สมรรถนะความแกร่งเป็นครั้งแรก พร้อมทัพนักแข่งทั้งไทยและเทศร่วมชิงชัย ที่สนามช้างฯ 13-15 ธ.ค.นี้, ,วันที่ 12 ธ.ค. 61 โตโยต้า ทีมไทยแลนด์ ทีมแข่งรถสัญชาติไทย ภายใต้การสนับสนุนของ บริษัท โตโยต้า มอเตอร์ ประเทศไทย จำกัด พร้อมสร้างประวัติศาสตร์ครั้งใหม่ด้วยการส่ง Toyota C-HR ลงสนามในรุ่นดิวิชั่น 2 พิสูจน์สมรรถนะท้าความอึดชิงแชมป์เป็นครั้งแรก ในรายการแข่งขันรถยนต์ทางเรียบรูปแบบมาราธอนสุดเข้มข้น 10 ชั่วโมงเต็ม Super Endurance 600 mins Day & Night ท่ามกลางกองทัพรถแข่งกว่า 80 คัน นำทีมโดย สุทธิพงศ์ สมิตชาติ, ณัฐวุฒิ เจริญสุขะวัฒนะ, ณัฐพงษ์ ห่อทองคำ, มานัต กุละปาลานนท์, นาโอกิ คาวามูระ, สุพงศ์ ขำต้นวงษ์ พร้อมทีมนักแข่งรับเชิญทั้งในประเทศและจากญี่ปุ่น ร่วมด้วยรถ Toyota 86 และ Toyota Corolla Altis ในรุ่นดิวิชั่น 3 ชิงชัยความเป็นเบอร์ 1 ที่สนามช้าง อินเตอร์เนชั่นแนลเซอร์กิต จ.บุรีรัมย์ ระหว่างวันที่ 13-15 ธันวาคม,นายสุทธิพงศ์ สมิตชาติ ผู้บริหารทีมและนักแข่งสังกัดโตโยต้า ทีมไทยแลนด์ เปิดเผยว่า สำหรับการแข่งขันรายการ Super Endurance 600 mins Day & Night เป็นการแข่งขันเอ็นดูรานซ์แบบต่อเนื่อง 10 ชั่วโมง รายการใหญ่ส่งท้ายปี โดยครั้งนี้ทีมลงสนามใน 2 รุ่นคือ ดิวิชั่น 2 และดิวิชั่น 3 โดยไฮไลต์แรกจะอยู่ในรุ่นดิวิชั่น 2 ด้วยเครื่องยนต์ไม่เกิน 2,000 CC ลงสนามด้วยรถ 3 คัน และเป็นครั้งแรกที่นำรถ Toyota C-HR ลงสนามเพื่อร่วมพิสูจน์สมรรถนะและความแกร่ง เริ่มจากรถหมายเลข 219 จะขับโดยตัวผมเอง, ณัฐวุฒิ, ณัฐพงษ์ และมานัต ส่วนรถคันที่ 2 หมายเลข 220 ขับโดย กรัณฑ์ ศุภพงษ์, อาทิตย์ เรืองสมบูรณ์, เฉิน เจี้ยน หงษ์ และ นาโอกิ คาวามูระ และรถคันที่ 3 ด้วย Toyota 86 หมายเลข 221 ขับโดยนักแข่งจากประเทศญี่ปุ่น ขณะที่รุ่นดิวิชั่น 3 ด้วยเครื่องยนต์ไม่เกิน 1,850 CC ใช้รถ Toyota Corolla Altis หมายเลข 370 ขับโดยนักแข่งจากโตโยต้า วันเมคเรซ ชิบะ เคนทาโระ, ธีรเวทย์ พุกพิบูลย์, สุพงศ์ ขำต้นวงษ์ และสมทบด้วย ทาคายูกิ คิโนชิตะ ซึ่งทาคายูกิเคยลงสนามร่วมกันในรายการเวิลด์ กรังด์ปรีซ์ 24 ชั่วโมง ADAC Zürich 24 Hours Race at Nürburgring ปี 2017 กับทีมไทยแลนด์มาแล้ว ด้วยทีมนักแข่งที่แข็งแกร่ง และประสบการณ์แข่งขันในรายการแบบเอ็นดูรานซ์ระดับโลก บวกกับสมรรถนะรถแข่ง การวางแผนของทีมงานที่ดี พร้อมจิตใจที่มุ่งมั่นเต็มที่ ผมเชื่อว่าพวกเราจะผนึกกำลังเป็นทีมที่แข็งแกร่งที่สุดและทำผลงานได้ยอดเยี่ยมแน่นนอนครับ,ทั้งนี้ แฟนๆ มอเตอร์สปอร์ตร่วมติดตามเป็นกำลังใจ และเชียร์นักแข่ง โตโยต้า ทีมไทยแลนด์ ลงสนามแข่งในรายการ Super Endurance 600 mins Day & Night โดยโปรแกรมเริ่มตั้งแต่วันพฤหัสบดีที่ 13 ธันวาคม จะเป็นการตรวจสอบสภาพรถและฝึกซ้อม วันศุกร์ที่ 14 ธันวาคม เข้าสู่โปรแกรมการซ้อมและแข่งขันรอบควอลิฟายด์ ก่อนออกสตาร์ตมาราธอน 10 ชั่วโมง ในเวลา 10.30 น. วันเสาร์ที่ 15 ธันวาคม ที่สนามช้าง อินเตอร์เนชั่นแนลเซอร์กิต จ.บุรีรัมย์ ร่วมติดตามรายละเอียดของทีมเพิ่มเติมได้ทาง www.facebook.com/TOYOTAteamThailand
โตโยต้า ทีมไทยแลนด์ เตรียมลุยศึกมาราธอนยิ่งใหญ่แห่งปี Super Endurance 600 mins Day& Night ส่ง C-HR ลงสนามพิสูจน์สมรรถนะความแกร่งเป็นครั้งแรก พร้อมทัพนักแข่งทั้งไทยและเทศร่วมชิงชัย
โตโยต้า ทีมไทยแลนด์,โตโยต้า มอเตอร์ ประเทศไทย,โตโยต้า,Super Endurance 600 mins Day & Night,แข่งรถมาราธอน